கேள்வி: பௌலேங்கெரைட்டு பற்றி தகவல் சொல்.
பதில்: பௌலேங்கெரைட்டு ''(Boulangerite)'' என்பது Pb5Sb4S11 என்ற மூலக்கூற்று வாய்ப்பாடு கொண்ட கனிமம், இதுவோர் ஈய ஆண்டிமனிசல்பைடு சல்போவுப்புக் கனிமமாகும். பிரஞ்சு நாட்டைச் சேர்ந்த கனிமவியல் பொறியாளர் சார்லசு பௌலேங்கெர் (1810–1849) நினைவாக இக்கனிமத்திற்கு பௌலேங்கெரைட்டு என்ற பெயர் சூட்டப்பட்டது. உலோகச் சாம்பல் நிறத்தில் செஞ்சாய்சதுரப் படிகங்களாகவும் http://webmineral.com/data/Boulangerite.shtml Webmineral datahttp://www.mindat.org/min-738.html Mindat, சில நேரங்களில் பிளமோசைட்டு என்று அழைக்கப்படும் மெல்லிய இறகுபோன்ற மென்மையான படிகங்களாகவும் உருவாகின்றன. பௌலேங்கெரைட்டு ஒரு முன்னணி ஈயத் தாதுவாகவும் பயன்படுத்தப்படுகிறது. பன்னாட்டு கனிமவியல் சங்கம் பௌலேங்கெரைட்டு கனிமத்தை Bou என்ற குறியீட்டால் அடையாளப்படுத்துகிறது.